Orkesteri

Orkesteri (lyhenne ork.) on nimitys soitinyhtyeelle, joka soittaa tyypillisesti länsimaista taide- tai viihdemusiikkia. Taidemusiikkiorkestereja ovat mm. sinfoniaorkesteri, jousi- ja kamariorkesteri tai sotilasmusiikista alkunsa saanut puhallinorkesteri.

Suurta orkesteria johtaa yleensä kapellimestari. Joissakin orkestereissa johtajan tehtävät kuuluvat konserttimestarille.

 Sanan alkuperä 

Sana orkesteri johtuu kreikan kielen sanasta orkhestra. Antiikin aikaisissa kreikkalaisissa teattereissa orkhestra oli näyttämön lähimpänä yleisöä oleva osa, jossa kuoro esiintyi. Kun antiikkista säveldraamaa 1500-luvulla pyrittiin elvyttämän, ruvettiin orkesteriksi sanomaan sitä näyttään ja katsomon välistä tilaa, jossa soittajat esiintyivät. Myöhemmin nimitys siirtyi tarkoittamaan itse soittokuntaa.

 Orkesterityyppejä 

Tavallisia orkesterityyppejä ovat jousiorkesterit, puhallin- eli harmoniaorkesterit, torvisoittokunnat ja sotilassoittokunnat. Jousiorkesterissa on ainoastaan ainoastaan jousisoittimia, puhallinorkesterissa ainoastaan puu- ja vaskipuhaltimia, sotilassoittokunnissa vaskipuhaltimien lisäksi lyömäsoittimia.  Täydeksi orkesteriksi sanotaan orkesteria, jossa esiintyvät ainakin kaikki edellä mainitut soitinryhmät.

Täyttä orkesteria sanotaan pieneksi orkesteriksi, jos siinä ovat jousisoittimien lisäksi mukana ainoataan kaksi huilua, kaksi oboeta, kaksi klarinettia, kaksi fagottia ja kaksi käyrätorvea sekä mahdollisesti lisäksi kaksi trumpettia ja kaksi patarumpua.  Jousisoittimia ovat viulu, alttoviulu, sello ja kontrabasso, joita kuitakin on orkesterissa useita, mutta viulut jakautuvat yleensä kahteen ryhmään, I ja II viuluihin, jotka soittavat eri osuuksia. Tällä kokoonpanolla voidaan jo esittää muun muassa useimmat Haydnin, Mozartin ja Beethovenin sinfoniat.  Nykyaikaiseen suureen orkesteriin eli sinfoniaorkesteriin kuuluu näiden lisäksi kuitenkin vielä useita muitakin soittimia.

 Sinfoniaorkesteri 

Sinfoniaorkesterissa ovat mukana jousisoittimista I ja II viulut, alttoviulut, sellot ja kontrabassot. Muista kielisoittimista on usein mukana harppu. Puupuhaltimista ovat mukana huilut, piccolohuilu, oboet, englannintorvi, klarinetit, fagotit, kontrafagotti, vaskipuhaltimista käyrätorven lisäksi /lisäksi yleensä kaksi pasuunaa, tuuba ja kolme trumpettia. Patarumpujen lisäksi mukana on usein muitakin lyömäsoittimia kuten iso- ja pikkurumpu, lautaset, triangeli ja kellopeli. Joskus sinfoniaorkesterissa käytetään myös kosketinsoittimia, kuten piano, urut tai celesta.

 Soitinten määrä orkestereissa 

Täysimittainen sinfoniaorkesteri

1 piccolo,
3 huilua,
3 oboeta,
1 englannintorvi,
1 es-klarinetti,
3 b- tai a-klarinettia,
1 bassoklarinetti,
3 fagottia,
1 kontrafagotti.

4-8 käyrätorvea,
4 trumpettia,
3 pasuunaa,
1 bassopasuuna,
1 tuuba.

1 harppu,
1 kosketinsoitin (piano, celesta tai urut),
patarummut,
3-4 lyömäsoittajaa, jotka soittavat erilaisia lyömäsoittimia

12-20 I-viulua,
10-18 II-viulua,
8-16 alttoviulua,
6-12 selloa,
4-10 kontrabassoa.

Sinfonietta (kamariorkesteri)

2 huilua,
2 oboeta,
2 klarinettia,
2 fagottia

2 käyrätorvea,
2 trumpettia

patarummut

6 I-viulua,
5 II-viulua,
4 alttoviulua,
3 selloa,
2 kontrabassoa.

Täysimittainen sinfoninen puhallinorkesteri

1 piccolo,
3-10 huilua,
1-3 oboeta,
1 englannintorvi,
1 es-klarinetti,
6-12 b-klarinettia,
1 bassoklarinetti,
1 kontrabassoklarinetti,
2 fagottia.

1 sopraanosaksofoni (harvinaisempi),
1-2 alttosaksofonia,
1-2 tenorisaksofonia,
1 baritonisaksofoni,
1 bassosaksofoni (harvinainen).

4-8 käyrätorvea,
4-8 trumpettia,
4 pasuunaa,
1 bassopasuuna,
1-2 baritonitorvea eli euphoniumia,
2-4 tuubaa.

patarummut,
4-6 lyömäsoittajaa, jotka soittavat erilaisia lyömäsoittimia.

Tyypillinen suomalainen sotilassoittokunta

2-3 huilua,
1-2 oboeta ,
4-6 klarinettia, (Es-klarinetti ja bassoklarinetti sisältyvät usein tähän)
1-2 fagottia. 

1-2 alttosaksofonia,
1 tenorisaksofoni, 1 baritonisaksofoni. 4 käyrätorvea,
5-6 trumpettia,
3-4 pasuunaa,
1-2 baritonitorvea eli euphoniumia, 
2-4 tuubaa ja 2-4 lyömäsoittajaa,

Kokoonpanosta riippuen soittajistoon voi kuulua myös piano tai sähkökomppi (sähköbasso, koskettimet ja sähkökitara). 

Soittajien lisäksi kokoonpanoon kuuluu kapellimestari ja hallinnollisen esimiehenä päällikkökapellimestari. Joissakin soittokunnissa on myös intendentti.

 Kuuluisia sinfoniaorkestereita 

Lontoon sinfoniaorkesteri
Lontoon filharmoninen orkesteri
Chicagon sinfoniaorkesteri
New Yorkin filharmonikot
Berliinin filharmonikot
Wienin filharmonikot
BBC Symphony Orchestra
Los Angelesin filharmonikot
Toronton sinfoniaorkesteri
Orchestra National de Paris
Pietarin filharmoninen orkesteri

 Suomalaisia orkestereita 

Radion sinfoniaorkesteri
Helsingin kaupunginorkesteri
Sinfonia Lahti
Tapiola Sinfonietta
Tampereen kaupunginorkesteri
Turun kaupunginorkesteri
Pori Sinfonietta
Kymi Sinfonietta
Lappeenrannan kaupunginorkesteri
Joensuun kaupunginorkesteri
Vaasan kaupunginorkesteri
Keski-Pohjanmaan kamariorkesteri
Jyväskylä Sinfonia
Oulun kaupunginorkesteri
Lapin kamariorkesteri
Lohjan kaupunginorkesteri
Kemin kaupunginorkesteri
Mikkelin kaupunginorkesteri
Seinäjoen kaupunginorkesteri
Avanti!
Suomalainen barokkiorkesteri
Kuninkaantien muusikot
Kaartin soittokunta
Laivaston soittokunta
Rakuunasoittokunta
Lapin sotilassoittokunta
Ilmavoimien Big band
Puolustusvoimien varusmiessoittokunta

 Lähteet 

 Aiheesta muualla 


Luokka:Seulonnan keskeiset artikkelit